CELEX: 32021D2196
Language: fi
Date: 2021-12-13 00:00:00
Title: Neuvoston päätös (YUTP) 2021/2196, annettu 13 päivänä joulukuuta 2021, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

13.12.2021   
               
               
                  FI
               
               
                  Euroopan unionin virallinen lehti
               
               
                  LI 445/14
               
            
         NEUVOSTON PÄÄTÖS (YUTP) 2021/2196,
         annettu 13 päivänä joulukuuta 2021,
         rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 päätöksen 2014/145/YUTP (1).
                  
               
                     (2)
                  
                  
                     Ottaen huomioon Venäjä-pohjaisen rekisteröimättömän yksityisen sotilaallisen yhteisön Wagner Groupin osallisuuden toimissa Ukrainassa, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä, erityisesti Donbasissa, neuvosto katsoo, että kolme henkilöä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (3)
                  
                  
                     Päätöksen 2014/145/YUTP liite olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään tämän päätöksen liitteessä luetellut henkilöt päätöksen 2014/145/YUTP liitteessä olevaan luetteloon.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 13 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2014/145/YUTP, annettu 17 päivänä maaliskuuta 2014, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta (EUVL L 78, 17.3.2014, s. 16).
      
      
         
            LIITE
            Lisätään seuraavat henkilöt päätöksen 2014/145/YUTP liitteessä olevaan luetteloon henkilöistä, yhteisöistä ja elimistä:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Asema(t): Wagner Groupin perustaja ja päällikkö; Concord Management and Consultingin toimitusjohtaja
                           Sotilasarvo: Everstiluutnantti (Venäjän asevoimat)
                           Kutsumanimi: Vagner/Wagner
                           Syntymäaika: 1.6.1970 tai 11.6.1970
                           Wagner Groupin tunnus: M-0209
                           Syntymäpaikka: Asbest, Sverdlovstin alue, entinen Neuvostoliitto (nykyinen Venäjän federaatio)
                           Kansalaisuus: Venäjä
                           Osoite: Pskov, Venäjän federaatio
                           Sukupuoli: mies
                        
                        
                           Venäjän sotilastiedustelupalvelun (GRU) entinen upseeri Dimitriy Utkin on Wagner Groupin perustaja ja vastaa Wagner Groupin palkkasotilaiden sijoittamista Ukrainaan koskevien operaatioiden koordinoinnista ja suunnittelusta.
                           Johtavassa asemassaan Wagner Groupissa hän oli henkilökohtaisesti läsnä taistelukentällä Ukrainassa, jossa hän koordinoi ja suunnitteli Wagner Groupin jäsenten toimintaa.
                           Johtoasemansa vuoksi hän on siten vastuussa toimista, jotka ovat heikentäneet ja uhanneet Ukrainan alueellista koskemattomuutta, suvereniteettia ja itsenäisyyttä, ja toteuttanut niitä aktiivisesti.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Asema(t): Donbassin vapaaehtoisten liiton Astrakhanin osaston apulaisaluejohtaja; Astrakhanin alueen duuman jäsen; Wagner Groupin palkkasotilas
                           Syntymäaika: 16.3.1980
                           Syntymäpaikka: Astrakhanin alue, Venäjän SFNT
                           Kansalaisuus: Venäjä
                           Passi: 76 2759110
                           Myöntänyt: MVD (entisen Neuvostoliiton sisäministeriö) 30001
                           Voimassaolon päättymispäivä: 10.3.2030
                           Osoite: Ilyinkan kylä, Astrakhanin alue, Venäjän federaatio
                           Sukupuoli: mies
                        
                        
                           Denis Kharitonov on Donbassin vapaaehtoisten liiton Astrakhanin osaston apulaisaluejohtaja, Astrakhanin alueen duuman jäsen ja Wagner Groupin palkkasotilas.
                           Hän taisteli Donbassissa separatistisessa Steppe-pataljoonassa, jossa hän komensi kannettavien ilmatorjuntaohjusten kompleksin joukkuetta. Hän myönsi ampuneensa henkilökohtaisesti alas ukrainalaisen helikopterin ja kaksi Su-25-ilma-alusta Donbassissa.
                           Hänelle myönnettiin Venäjän federaation kunniamerkki kuuliaisuudesta isänmaalle. Lisäksi hän sai Wagner Groupin sisäisiä palkintoja sekä Donbassin vapaaehtoisten liiton johtajan ja niin kutsutun Donetskin kansantasavallan entisen pääministerin Alexander Borodain (rajoittavien toimenpiteiden kohteena neuvoston päätöksen 2014/145/YUTP perusteella) myöntämiä palkintoja. Hän on siten tukenut aktiivisesti toimia ja toteuttanut politiikkoja, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Asema(t): Venäjän sotilastiedustelupalvelun (GRU) freelance-työntekijä ja Wagner Groupin palkkasotilas
                           Syntymäaika: 21.7.1981
                           Kansalaisuus: Venäjä
                           Osoite: (mahdollisesti) Astrakhan, Kirovskiy rayon, Raskolnikova 11 app. 5, Venäjän federaatio
                           Sukupuoli: mies
                        
                        
                           Sergey Shcherbakov on Venäjän sotilastiedustelupalvelun (GRU) freelance-työntekijä ja Wagner Groupin palkkasotilas.
                           Hän taisteli Donbassissa venäläismielisten separatistien joukoissa kannettavien ilmatorjuntaohjusten kompleksin sotilasyksikön jäsenenä venäläismielisessä separatistisessa Steppe-pataljoonassa, joka ampui alas ukrainalaisen helikopterin ja kaksi Su-25-ilma-alusta Donbassissa. Hän on siten tukenut aktiivisesti toimia ja toteuttanut politiikkoja, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä."
                        
                        
                           13.12.2021”